Stat fl-Awstralja jestendi l-istat ta'emerġenza minħabba żieda fil-każijiet tal-Covid-19
Imtella' Ġunju 21, 2020 - Aġġornata 21 Ta' Ġunju, 2020 1:08pm L-istat Awstraljan ta' Victoria, estenda b'erba' ġimgħat l-istat ta' emerġenza sad-19 ta' Lulju wara li ra l-ogħla żieda fil-każijiet ġodda ta' coronavirus f'aktar minn xahar. Il-miżura tagħti poteri legali lill-awtoritajiet biex jirristrinġu l-moviment abbażi ta' saħħa pubblika. Id-deputat kap mediku, Dr Nick Coatsworth qal li "dan għandu jfakkarna li f'popolazzjoni li m'għandhiex immunità għall-Covid-19, minn żmien għal ieħor se jfeġġu gruppi infettati bħal ma qed naraw f'Victoria." Victoria sabet grupp ta' infezzjonijiet ġodda fl-aħħar jiem. Il-premier tal-istat qal li ż-żieda fil-każijiet hija kaġun ta' trażmissjoni minn familja għal oħra. L-istat ta' Victoria se jkun qed jipposponi l-illaxkar tar-restrizzjonijiet u se jerġa' jimponi l-miżuri għaż-żamma tad-distanza soċjali fosthom limitu ta' kemm jistgħu jinġabru nies flimkien.